מהאג'נאפאדות

המהאג'נאפאדות (Mahājanapadas) היו שש עשרה ממלכות שהתקיימו בהודו העתיקה מהמאות השישית עד הרביעית לפני הספירה, בתקופת העיור השנייה.Vikas Nain, "Second Urbanization in the Chronology of Indian History", International Journal of Academic Research and Development 3 (2) (March 2018), pp. 538–542 esp. 539. חלקן היו מלוכניות וחלקן התנהלו בצורת שלטון דמוית רפובליקה, והיוו את הרפובליקטת העתיקות בעולם. אזכורים להן ניתן למצוא בטקסטים בודהיסטיים וג'ייניסטיים עתיקים וכן גם במהאבהארטה, אפוס מכונן של הודו.

 היסטוריה 
המאות ה-6–5 לפני הספירה נחשבות לרוב כנקודת מפנה בהיסטוריה ההודית המוקדמת. במהלך תקופה זו, קמו הערים הגדולות הראשונות של הודו מאז שקיעתה של תרבות עמק האינדוס. כולן קדמו לעליית הבודהיזם בהודו.

לפחות שתיים מהמהג'אנפדות היו ככל הנראה מעין "רפובליקות אריסטוקרטיות", שבהן השלטון מתחלק בין שליט למועצת אצילים. לאחרות היו צורות שונות של מונרכיה. טקסטים בודהיסטיים עתיקים כמו "אנגוטרה ניקאיה"Anguttara Nikaya I. p 213; IV.  מתייחסים לעיתים קרובות לשש עשרה הממלכות והרפובליקות שהתקיימו לפני תקופת הבודהה, אך מציינים אותן רק בשמן, ללא שום פרט היסטורי למעט במקרה של ממלכת מגדהה. טקסטים בודהיסטיים וג'ייניסטיים אחרים נוקבים במספרים אחרים אך בכל מקרה לא פחות מ-10 ולא יותר מ-20. חלק מהממלכות מוזכרות במהאבהארטה. האנגוטרה ניקאיה הבודהיסטיתAnguttara Nikaya: Vol I, p 213, Vol IV, pp 252, 256, 260 etc. שהיא חלק מהקאנון הפאלי, מזכירה את קיומן של שש עשרה מדינות גדולות:
 אנגה (Anga)
 אסמקה (Asmaka)
 אבנטי (Avanti)
 צ'די (Chedi)
 גנדהרה (Gandhara)
 קסי (Kasi)
 קמבוג'ה (Kamboja)
 קוסלה (Kosala)
 קורו (Kuru)
 מגדהה (Magadha)
 מלה (Malla)
 מטסיה (Matsaya)
 פנצ'לה (Panchala)
 סורסנה (Surasena)
 וג'י (Vajji)
 וטסה (Vatsa)

 רשימה של מהאג'נאפאדות 
 אנגה 
ממוזער| כלי חרס של תרבות הכלים השחורים הצפוניים (c. 500–200 לפני הספירה)ההתייחסות הראשונה לאנגה נמצאת באתהרוה - ודה, שם היא מוזכרת יחד עם מגדהה, ככל הנראה כעם מבוזה. ה־Jaina Prajnapana מדרג את אנגה בקבוצה הראשונה של האנשים האריים. היא הייתה מרכז מסחר ימי. בהמשך, אנגה סופחה על ידי מגדהה.

 אסמקה 

המדינה של אסמקה כללה את אזור אנדרה פראדש של ימינו, טלנגנה ומהראשטרה. בירתה הייתה פוטאנה או פוטלי, המקבילה לבודהן של ימינו בטלנגנה, והיא מוזכרת בשם "פאודניה" במהאבהראטה.

 אוונטי 
ממוזער| מטבע כסף מהמאהג'נאפאדה אוונטי (המאה הרביעית לפני הספירה)
מדינת אוונטי הייתה ממלכה חשובה במערב הודו והייתה אחת מארבע המונרכיות הגדולות בהודו בעידן שלאחר בודהה. שלוש האחרות היו וטסה, קוסאלה, ומגאדה. שטחה חפף בערך למלווה המודרנית במאדהיה פראדש של היום. אוונטי הייתה מרכז חשוב של הבודהיזם וכמה מההוגים המובילים שלו נולדו והתגוררו בה.

 צ'די 
ממלכת צ'די מוזכרת בריג ודה, עם מלכה, קאשו צ'אידיה. בירתה, סוקטימטי, מוזכרת במהאבהארטה. היא הייתה ממוקמת ליד נהר היאמונה באמצע הדרך בין ממלכת קורו לווטסה.

 גנדהארה 
צמר מגנדהארה נזכר בריג-ודה. בני גנדהאר ומלכם מתבלטים במהאבהראטה כבעלי ברית חזקים של הקורו נגד הפאנדאווים. על פי מסורות פוראניות, הנסיכים של המדינה הזו הגיעו משושלתו של דרוהיו שהיה מלך מפורסם בתקופת הריג-וודית ואחד מחמשת בניו של המלך יאיאטי משושלת הירח. טקסשילה ופושקלוואטי, שתי הערים של מהג'נפדה זו, נקראו על שם טקסה ופושקרה, שני בניו של בהראטה, נסיך איודיה ואחיו הצעיר של האל ראמה.

 קמבוג'ה 
קמבוג'ה מוזכרת באוסף החוקים והכתבים של המלך אשוקה (צו מס' XIII) ובמהאבהראטה. בירתה הייתה כנראה "ראג'פורה" (ראג'ורי המודרנית) בדרום מערב קשמיר. בקמבוג'ה הייתה נהוגה צורה של רפובליקה.

 קסי 
הממלכה הייתה ממוקמת באזור סביב בירתה ורנאסי. לפני בודהה, קאסי הייתה החזקה שבין שש עשרה המאג'אנפדות. כמה מסיפורי הג'טאקה מעידים על עליונותה של בירתה ועל השגשוג והשפע שלה.

 קוסלה 
קוסלה הייתה ממוקמת מצפון-מערב למגאדהה, שטחה תואם לאווד המודרנית במרכז ובמזרח אוטר פראדש.

בתקופתו של הבודהא הממלכה נשלטה על ידי הראג'ה פרסנאג'יט, שהיה ידוע כשליט משכיל. הוא כרת ברית עם ממלכת מגדהה באמצעות נישואי אחותו לשליט מגדהה.

 קורו 
ממוזער| מטבע כסף של מהאג'נאפאדת קורו (המאה הרביעית לפני הספירה)
כתבי הפוראנה עוקבים אחר מקורם של בני קורו ממשפחת "פורו – בהרטה". קורו עצמו נולד לאחר 25 דורות של שושלת פורו, ו-15 דורות אחריו פרצה המלחמה המתוארת במהאבהראטה בין נסיכי הקורו לנסיכי הפנדאווה. ישנה התייחסות בסיפורי הג'טקה למלך דנאנג'איה, כנסיך משושלתו של יודהישטירה, שהיה אחד מהפנדווים.

ממלכת קורו ישבה בסביבות מדינת דלהי המודרנית ומחוז מירוט באוטר פרדש. על פי סיפורי הג'טאקה, בירת קורו הייתה אינדרפרשטרה (Indraprastha). בתקופתו של בודהה, מדינת קורו הייתה רפובליקה.

 מגדהה 
מגדהה הייתה אחת הממלכות הבולטות והמשגשגות במהאג'נאפדות.

ממלכת מגדהה ישבה בדרום ביהאר וחלקים מבנגל של ימינו, והייתה מרכז פעיל של הג'ייניזם בימי קדם. המועצה הבודהיסטית הראשונה התקיימה בה.

 מאלה 
הממלכה מוזכרת לעיתים קרובות ביצירות בודהיסטיות וג'ייניסטיות, וכן במהאבהארטה. במהלך התקופה הבודהיסטית, הייתה הממלכה רפובליקה שהייתה מורכבת מתשע טריטוריות המקבילות לתשע החמולות הקונפדרציות. מקובל כי בודהה אכל את הארוחה האחרונה בפאווה ומת בקושינרה, הידועה כיום כקושינגר, ומהווה עד היום אתר עליה לרגל.

 מטסיה 
ממלכה זו מוזכרת בספרות הפאלי, וידוע עליה רק מעט משום שלא הייתה לה חשיבות בתקופת הבודהה.

 פאנצ'לה 
ממוזער| מטבע מפנקלה (75-50 לפנה"ס), שבו מופיע האל אינדרה יושב על הדום.
ממלכת פנצ'לה ישבה בטריטוריה התואמת חלקים מאוטאר פרדש של ימינו. במקור היה השבט מלוכני, אך נראה שעבר לשלטון דמוי רפובליקה במאות ה-6 וה-5 לפני הספירה.

 סוראסנה 
ממלכת סוראסנה ישבה בחלקים מאוטר פראדש, הריאנה ורג'סטאן ומאדהיה פראדש של ימינו. אוונטיפוטרה, מלך סורסנה, היה הראשון מבין תלמידיו הראשיים של בודהה, וקידם את הבודהיזם בממלכה. מאתורה, בירת סוראסנה, נודעה גם בתקופת מגאסתנס כמרכז פולחן קרישנה.

 וג'י 
ממוזער| אננדה סטופה, בעיר ווישאלי שהייתה בירת ואג'י. אחת הרפובליקות המוקדמות בעולם.
יושבת בחלקים מנפאל וביהאר של ימינו, וברתה הייתה העיר וישאלי.

הממלכה מוזכרת הן בטקסט הבודהיסטי "Anguttara Nikaya" והן בטקסטים ג'יינים כאחת מ"שש עשרה המהאג'אנפדות". השבט זה מוזכר על ידי הפילוסוף וההוגה צ'אנקיה, וכן על ידי הנזיר הסיני שוואנדזאנג.

 ואטסה 
בני הוואטסה נחשבים ענף ממשפחת קורו. אודיאנה היה שליט ואטסה במאה ה-6–5 לפני הספירה. בתחילה המלך אודיאנה התנגד לבודהיזם, אך מאוחר יותר הפך לחסיד של בודהה והפך את הבודהיזם לדת המדינה. אמו של אודיאנה, המלכה מריגוואטי, ידועה בהיותה אחת מהנשים השליטות המוקדמות ביותר בהיסטוריה ההודית.

 קישורים חיצוניים 

הערות שוליים

קטגוריה:הודו: היסטוריה